ຍີ່ປຸ່ນສົ່ງຍານລໍາລຽງຂຶ້ນສູ່ ວົງໂຄຈອນຢ່າງສໍາເລັດຜົນ
ຍີ່ປຸ່ນສົ່ງຍານອາວະກາດ ທີ່ບໍ່ມີຄົນຂັບ ຂຶ້ນສູ່ຫ້ວງອະວະກາດ ເພື່ອນໍາເອົາສໍາພາລະ ໄປສົ່ງໃຫ້ສະຖານີອາວະກາດ.
ອົງການອະວະກາດຂອງຍີ່ປຸ່ນກ່າວວ່າ ລູກສອນໄຟທີ່ບັນທຸກຍານລຳລຽງຂົນສົ່ງບໍ່ມີຄົນຂັບ ໄປຍັງສະຖານີອະວະກາດນາໆຊາດນັ້ນໄດ້ຖືກຍິງຂຶ້ນສູ່ຫ້ວງອະວະກາດດ້ວຍຄວາມສຳເລັດ ຜົນໃນວັນເສົາມື້ນີ້ ອີງຕາມອົງການສຳລວດອະວະກາດຂອງຍີ່ປຸ່ນແລ້ວ ລູກສອນໄຟ H-2B ໄດ້ພຸ່ງຂຶ້ນ ຈາກ ຖານຍິງ ຢູ່ທີ່ສູນກາງອະວະກາດ Tanegashima ໃນພາກໃຕ້ຂອງປະເທດຍີ່ປຸ່ນໃນເວລາ ບ່າຍ 2 ໂມງ 37 ນາທີຕາມເວລາທ້ອງຖິ່ນຫຼື 5 ໂມງ 37 ນາທີຕາມເວລາມາດຕະຖານ ສາກົນ ປະມານ 15 ນາທີຕໍ່ມາລູກສອນໄຟດັ່ງກ່າວກໍໄດ້ສົ່ງຍານລຳລຽງເຂົ້າສູ່ວົງໂຄຈອນ ລູກສອນໄຟທີ່ວ່ານີ້ລຳລຽງອາຫານການກິນ ນໍ້າດື່ມນໍ້າໃຊ້ ເຄື່ອງນຸ່ງຫົ່ມແລະອຸບປະກອນ ໜັກ 5 ໂຕນກວ່າໆ ໄປໃຫ້ພວກນັກບິນອະວະກາດ ທີ່ສະຖານີອະວະກາດນາໆຊາດ ລຸນຫຼັງທີ່ໄດ້ລຳລຽງປັດໄຈເຫຼົ່ານີ້ໄປຍັງສະຖານີອະວະກາດນາໆຊາດແລ້ວຍານລຳນີ້ກໍຈະຂົນ ເອົາສິ່ງຂອງທີ່ໃຊ້ແລ້ວຫຼືໝົດປະໂຫຍດຢູ່ເທິງສະຖານີອະວະກາດແລະຫຼັງຈາກນັ້ນກໍຈະຖືກ ປ່ອຍໃຫ້ມີການເຜົາໄໝ້ໃນລະຫວ່າງທີ່ບິນກັບຄືນ ຂົ້າສູ່ບັນຍາກາດຂອງໂລກ